
GUVERNUL ROMÂNIEI
MINISTERUL DEZVOLTĂRII, LUCRĂRILOR PUBLICE ȘI ADMINISTRAȚIEI
AGENŢIA NAŢIONALĂ A FUNCŢIONARILOR PUBLICI

ORDIN
privind aprobarea Standardului de formare pentru consilierii de etică

   	Având în vedere:
· prevederile art. 401 alin. (1) lit. b) și n) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
· prevederile art. 4 lit. c) din Hotărârea Guvernului nr. 785/2022 privind organizarea și funcționarea Agenției Naționale a Funcționarilor Publici, cu modificările ulterioare;
· referatul de aprobare nr. ………/…………………;
· necesitatea elaborării standardului de formare pentru consilierii de etică ca obligație instituțională ce revine Agenției Naționale a Funcționarilor Publici în procesul de reglementare și monitorizare a aplicării normelor privind conduita funcționarilor publici și activitatea consilierilor de etică din cadrul autorităților și instituțiilor publice;
· rezultatul activității 2.4. Elaborarea propunerii privind standardul de formare profesională a consilierilor de etică desfășurată în cadrul proiectului finanțat prin Planul Național de Redresare și Reziliență, Componenta C14 – Bună guvernanță, Reforma 3 –Modernizarea managementului resurselor umane în sectorul public, Jalon 418 - Intrarea în vigoare a actelor juridice pentru adoptarea unor cadre de gestionare a resurselor umane bazate pe merit și de competențe în administrația publică centrală.

	În temeiul: art. 400 alin. (2) teza a II-a și art. 401 alin. (4) lit. c) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare, precum şi al art. 12 alin. (6) din Hotărârea Guvernului                  nr. 785/2022 privind organizarea şi funcţionarea Agenţiei Naţionale a Funcţionarilor Publici, cu modificările ulterioare, 

preşedintele Agenţiei Naţionale a Funcţionarilor Publici
emite prezentul ordin.

	Art. 1. – Se aprobă Standardul de formare pentru consilierii de etică, prevăzut în anexa care face parte integrantă din prezentul ordin.
Art. 2. - Prevederile prezentului ordin se aplică autorităților și instituțiilor publice în cadrul cărora sunt desemnați consilierii de etică, în conformitate cu prevederile  Ordonanței de urgență a Guvernului nr. 57/2019 privind Codul administrativ, cu modificările și completările ulterioare.
Art. 3. - Prezentul ordin intră în vigoare la data de ……………. 2026.
Art. 4. - Prezentul ordin se publică în Monitorul Oficial al României, Partea I.

PREŞEDINTE
Vasile-Felix COZMA
București
Nr. ...............din .................

ANEXĂ
la Ordinul președintelui Agenției Naționale a Funcționarilor Publici nr. ……../…………………


Standardul de formare pentru consilierii de etică

CAPITOLUL I
Dispoziții generale

Art. 1. – (1) Consilierul de etică este funcționarul public, de regulă din cadrul compartimentului de resurse umane, desemnat pentru consilierea etică a funcționarilor publici și a persoanelor prevăzute la art. 472 din Ordonanța de urgență a Guvernului nr. 57/2019, cu modificările și completările ulterioare, și pentru monitorizarea respectării normelor de conduită.
(2) Calitatea de consilier de etică se dobândește în condițiile prevăzute la art. 452 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare, precum și la CAPITOLUL II Procedura de desemnare a consilierului de etică din Hotărârea Guvernului nr. 931/2021 privind procedura de desemnare, atribuțiile, modalitatea de organizare a activității și procedura de evaluare a performanțelor profesionale individuale ale consilierului de etică, precum și pentru aprobarea modalității de raportare a instituțiilor și autorităților în scopul asigurării implementării, monitorizării și controlului respectării principiilor și normelor privind conduita funcționarilor publici.

Art. 2. - (1) Standardul de formare pentru consilierii de etică, denumit în continuare standard, este documentul oficial care stabilește, în mod detaliat, ce competențe trebuie să dobândească consilierul de etică într-un program de formare profesională.
(2) Scopul standardului este de a stabili cadrul legal necesar organizării și desfășurării formării profesionale a consilierilor de etică pentru a dobândi și/sau dezvolta competențele profesionale necesare pentru exercitarea atribuțiilor specifice.
(3) Standardul vizează îmbunătățirea competențelor profesionale ale consilierilor de etică în corelare cu atribuțiile prevăzute de lege prin programe de formare profesională.
(4) Standardul definește elementele esențiale privind conținutul, organizarea și evaluarea procesului de formare profesională pentru consilierii de etică.
(5) Standardul stă la baza elaborării programelor de formare și perfecționare profesională pentru consilierii de etică, denumite în continuare programe de formare profesională, și include evaluarea rezultatelor învățării, precum și certificarea competențelor dobândite, urmărind: 
a) dobândirea și/sau dezvoltarea competențelor necesare exercitării atribuțiilor specifice;
 b) asigurarea schimbului de cunoștințe și bune practici; 
c) rezolvarea problemelor: crearea cadrului legal pentru consilierii de etică pentru a aborda situațiile specifice activității în mod independent; 
d) adaptarea la schimbări: pregătirea consilierilor de etică pentru a se adapta la implementarea reformelor în administrația publică din România.

Art. 3 - Potrivit prezentului standard, programele de formare profesională vor avea în vedere principiile eticii ce stau la baza activității consilierilor de etică, respectiv:
a) principiul integrității, potrivit căruia consilierii de etică  acționează cu onestitate, consecvență și transparență, respectând  atribuțiile ce le revin din calitatea de consilier de etică;
b) principiul responsabilității, potrivit căruia consilierii de etică își  asumă consecințele propriilor acțiuni și recomandările formulate cu privire la modalitatea de acţiune a personalului instituției pentru respectarea normelor/standardelor de conduită; 
c) principiul obiectivității/echității, potrivit căruia consilierii de etică tratează toate persoanele cu imparțialitate, fără discriminare, prejudecăți, evitând conflictele de interese;
d) principiul respectării autonomiei profesionale, potrivit căruia consilierii de etică  recunosc dreptul celorlalți de a lua propriile decizii și de a fi informați corect, în mod liber și conștient;
e) principiul facerii binelui, potrivit căruia consilierii de etică au obligația de a acționa în sensul creării unei stări de bine, atât pentru persoana care solicită consilierea etică, cât și pentru persoana cu privire la care este formulată sesizarea. 

Art. 4 – (1) În cadrul programelor de formare profesională organizate în condițiile art. 451 alin. (7) și art. 458 alin. (2) din Ordonanța de urgență a Guvernului nr. 57/2019, cu modificările și completările ulterioare, formarea profesională a consilierilor de etică se realizează prin cursuri de specialitate, denumite în continuare cursuri.
(2) Formarea profesională a consilierilor de etică se conformează următoarelor reguli: 
a) este bazată pe conținut și tehnici de formare personalizate și adaptabile – regulă potrivit căreia conținutul cursurilor include modele de practici de predare și învățare bazate pe dovezi și pe informații utile și relevante pentru grupul țintă.
b) se bazează pe comunicare și așteptări clare și sprijină colaborarea activă – regulă potrivit căreia se asigură transparență, claritatea obiectivelor și a conținutului resurselor de învățare în corelare cu nevoile de învățare ale consilierilor de etică, utilizarea de suport vizual și comunicare bidirecțională cu cursanții;
c) demonstrează coerență – regulă potrivit căreia cursurile sunt structurate într-o manieră logică, în corelare cu responsabilitățile consilierului de etică și cu cerințele legale și de reglementare relevante;
d) se raportează la experiența și cunoștințele cursanților - regulă potrivit căreia conținutul cursurilor și tehnicile utilizate sunt adaptate grupului țintă și sunt direct legate de experiența cursanților;
e) este integrată cerințelor locului de muncă și/sau oferă oportunități de transfer al învățării la nivelul cursanților - regulă potrivit căreia proiectarea cursurilor este concepută să asigure oportunități de transfer al cunoștințelor în activitatea practică a consilierilor de etică. Formarea practică ajută cursanții să aplice imediat ceea ce învață, experiențele practice contribuind la îmbunătățirea abilităților de care aceștia au nevoie la locul de muncă;
f) asigură un grad sporit de interactivitate și se bazează pe feedback și îmbunătățire continuă - regulă potrivit căreia cursurile oferă cursanților oportunități de feedback și de reflecție – întrebări deschise, discuții facilitate, dezbateri, grupuri de lucru;
g) necesită folosirea de materiale și resurse de instruire dedicate – regulă potrivit căreia formatorii asigură proiectarea și creează conținutul de formare adaptat nevoilor specifice cursanților, utilizând atât instrumente digitale de învățare, cât și suport de curs, pentru asigurarea interacțiunilor directe în anumite situații de învățare;
h) asigură măsurarea și evaluarea atât a competențelor dobândite cât și a cursului –regulă potrivit căreia evaluarea competențelor dobândite de cursanți se realizează prin teste bazate pe un sistem de notare și prin observare directă, iar evaluarea de către cursanți a calității cursului se realizează prin completarea unor chestionare de evaluare pentru a permite, în viitor, o îmbunătățire a prestației formatorilor și o alocare mai eficientă și eficace de resurse;
i) se concentrează pe durabilitate și impact pe termen mediu și lung – regulă potrivit căreia formarea se concentrează pe atingerea de obiective pe termen mediu și lung atât din perspectiva competențelor dobândite de consilierii de etică, cât și din perspectiva performanțelor instituționale.

CAPITOLUL II
Competențele dobândite/dezvoltate în urma formării profesionale

Art. 5. - (1) Competențele care pot fi dobândite/dezvoltate în urma formării profesionale sunt următoarele:
a) competențe generale asociate consilierului de etică;
b) competențe specifice consilierului de etică.
(2) Competențele generale asociate consilierilor de etică reprezintă competențele generale prevăzute în anexa nr. 8 la Ordonanța de urgență a Guvernului nr. 57/2019, cu modificările și completările ulterioare, necesare desfășurării activității specifice consilierilor de etică pentru a lucra eficient la orice nivel ierarhic, indiferent de domeniul de specializare.
(3) Categoriile de competențe generale și competențele generale asociate consilierului de etică sunt prevăzute în anexa nr. 1 la prezentul standard.
(4) Categoriile de competențe specifice și competențele specifice consilierului de etică sunt prevăzute în anexa nr. 2 la prezentul standard.
(5) Metodele de formare în funcție de categoria de competențe specifice ce trebuie dobândite /dezvoltate sunt prevăzute în anexa nr. 3 la prezentul standard.


CAPITOLUL III
Programul de formare a consilierului de etică. Obiectivele formării 

Art. 6. – (1) Grupul țintă vizat de standard este constituit din consilierii de etică desemnați în condițiile legii.
(2) Formarea profesională a consilierilor de etică asigură dobândirea și/sau dezvoltarea competențelor profesionale prevăzute de standard, prin participarea la programe de formare profesională, organizate de Institutul Naţional de Administraţie sau de alţi furnizori de formare profesională, în condiţiile legii.

Art. 7. – Standardul stabilește reguli privind programul de formare profesională, pornind de la următorul conținut:
a) cerințe structurale privind programul de formare profesională a consilierilor de etică;
b) cerințe privind conținutul programului de formare profesională a consilierilor de etică;
c) prevederi referitoare la dotări și echipamente;
d) cerințe privind resursele umane cu atribuții în pregătirea consilierilor de etică, respectiv formatori. 

Art.8. - (1) Nevoile de formare profesională a consilierilor de etică se stabilesc prin analiza nivelului de competențe deținute, comparativ cu nivelul competențelor prevăzute la art. 5 alin. (1) din prezentul standard. 
(2) Identificarea nevoilor de formare profesională a funcționarilor publici care dețin calitatea de consilieri de etică se efectuează, în cadrul procesului de evaluare a performanțelor profesionale individuale, în condițiile legii.

Art. 9. - (1) Formarea consilierilor de etică este un proces continuu prin care instituțiile publice facilitează dezvoltarea competențelor consilierilor de etică prin dobândirea și/sau dezvoltarea de noi cunoștințe și seturi de abilități care sunt necesare pentru îndeplinirea atribuțiilor specifice.
(2) Formarea consilierilor de etică trebuie să aibă rezultate măsurabile pe termen scurt, mediu și lung, pentru a le evalua eficiența și eficacitatea.
(3) Obiectivele formării consilierilor de etică sunt stabilite astfel încât să permită evaluarea rezultatelor și a impactului asupra activității desfășurate.
(4) Obiectivele formării se stabilesc astfel încât să fie SMART, respectiv specifice, măsurabile, realizabile, relevante și încadrate în timp și reprezintă rezultatele preconizate pe care se așteaptă să le obțină consilierii de etică după finalizarea unui program de formare. 
(5) Obiectivele formării pot fi, după caz:
a) obiective de formare bazate pe cunoștințe;
b) obiective de formare bazate pe abilități și aptitudini;
c) obiective de formare bazate pe atitudini.
(6) La stabilirea obiectivelor formării trebuie luate în considerare următoarele variabile care ar putea influența proiectarea și livrarea programului de formare:
a) modificările legislative;
b) bugetele alocate;
c) cerințe prealabile de participare la curs;
d) disponibilitatea formatorilor în domeniu.


CAPITOLUL IV
Planul de formare, dezvoltarea cursurilor și selectarea formatorilor

Art. 10 - (1) Proiectarea formării se realizează de organizatorii/furnizorii de programe de formare și constă în selectarea modalităților de formare adaptate și în definirea ofertei de formare.
(2) Programarea cursurilor poate fi realizată, sub forma documentată, separat sau împreună cu oferta de formare, și poate fi actualizată periodic, în funcție de modificările privind cererea și caracteristici ale pieței. 
(3) Oferta de formare cuprinde minimum următoarele elemente:
a) denumirea programului;
b) adresabilitatea;
c) numărul minim şi maxim de cursanți;
d) competențele ce urmează a fi dobândite în urma formării;
e) calendarul de desfășurare;
f) modalități de desfășurare;
g) grila de tarife;
h) modalități de înscriere;
i) mod de absolvire și certificare.

Art. 11 - Programele de formare profesională cuprind cel puţin următoarele elemente:
a) obiectivele programului de formare profesională exprimate în competenţele profesionale ce urmează a fi dobândite/dezvoltate;
b) perioada de desfășurare a programului de formare profesională pentru realizarea obiectivelor propuse;
c) numărul minim şi maxim de cursanți pentru un ciclu sau o serie de pregătire;
d) calificarea formatorilor;
e) programa de pregătire/ tematicile specifice, prevăzute în anexa nr. 4 la prezentul ordin;
f) mijloacele şi metodele prin care se asigură transmiterea şi asimilarea cunoştinţelor şi formarea deprinderilor practice necesare;
g) dotările, echipamentele şi materialele necesare formării;
h) procedura de evaluare în conformitate cu obiectivele specifice programului de formare profesională.

Art. 12 – (1) Planul de formare cuprinde: 
a) obiective generale ale cursului;
b) obiective specifice ale cursului; 
c) competențele ce urmează a fi dobândite sau dezvoltate în urma desfășurării cursului; 
d) tipuri de resurse materiale; 
e) obiective specifice, conținut tematic, metodele de formare, mijloacele de instruire și criteriile de performanță – în format tabelar;
f) sistemul de evaluare. 
(2) Planul de formare, în format tabelar, este detaliat în anexa nr. 5 la prezentul ordin.

Art. 13 - (1) Dezvoltarea cursului și a materialelor de formare se realizează în conformitate cu prezentul standard și cu planul de formare, de către furnizorul de formare sau formator. 
(2) Furnizorii de programe de formare a consilierilor de etică vor elabora materialele de curs înainte de începerea programului de formare profesională.
(3) Furnizorii de programe de formare trebuie să pună la dispoziția fiecărui cursant suportul de curs/manualul cursului, precum şi alte materiale necesare bunei desfășurări a cursului.
(4) Furnizorul de programe de formare va specifica autorul şi proprietarul manualului de formare şi ai oricărui material utilizat pe perioada formării.

Art. 14 - Metodele de instruire trebuie să ajute cursanţii să înveţe să aplice cunoştinţele teoretice şi să îşi dezvolte abilitățile necesare îndeplinirii atribuțiilor specifice.

Art. 15 - (1) Programul de formare profesională a consilierilor de etică trebuie să includă metode de instruire variate, dintre care următoarele sunt minim obligatorii:
a) prezentarea;
b) discuţii în grup;
c) simulări sau demonstraţii;
d) jocuri de rol.
(2) Formatorii sunt încurajaţi să includă în materialele ce se distribuie cursanților:
a) exerciţii scrise;
b) studii de caz;
c) materiale multimedia.

Art. 16 – (1) Materialele și instrumentele utilizate se stabilesc în funcție de obiectivele programului de formare profesională, de caracteristicile cursanților și de modalitatea de desfășurare a cursurilor. Exemple de echipamente, materiale și instrumente sunt prezentate în anexa nr. 6.
(2) În cazul formării online, furnizorii de formare profesională asigură utilizarea unor platforme care permit desfășurarea activităților de formare în condiții adecvate și asigură interacțiunea cursanților.

Art. 17 - (1) Furnizorul de formare profesională prezintă în planul de formare modalităţile de evaluare a programului de formare profesională.
(2) Modalităţile de evaluare propuse au în vedere evaluarea conţinutului, procesului de formare, organizării cursurilor, prestaţiei formatorilor, experienţei dobândite de cursanții pe parcursul instruirii la procesul de formare.
(3) Furnizorul de formare profesională stabilește cine face evaluarea, precum şi instrumentele de evaluare utilizate.

Art. 18 – (1) Procesul de achiziție a serviciului de formare pentru aceste tipuri de programe de formare profesională se desfășoară conform prevederilor legislației naționale din domeniul achizițiilor publice.
(2) Cerințe privind resursele umane cu atribuții în pregătirea consilierilor de etică, respectiv formatorii, se regăsesc în anexa nr. 7 la prezentul standard.


CAPITOLUL V 
Modalități de înscriere, absolvire și certificare

Art. 19 – (1) Înscrierea cursanților în programul de formare profesională se face la organizator, respectiv Institutul Național de Administrație sau alți furnizorii de formare profesională, după caz, de fiecare consilier de etică interesat.

Art. 20 – (1) În cadrul unui an calendaristic consilierii de etică pot participa la un singur program de formare profesională în domeniul specific activității de consiliere de etică.
(2) Numărul maxim de cursanți pe grupa de formare este, de regulă, de 15 consilieri de etică, cu posibilitatea suplimentării acestuia, în funcție de solicitări, până la cel mult 20 de consilieri de etică/sesiune de formare profesională.
(3) Programele de formare profesională propuse de furnizorii de formare profesională durează cel mult 90 de ore, perioadă de desfășurare în care formatorii acoperă, în mod obligatoriu, tematica specifică recomandată prin prezentul standard.
(4) Un program de formare profesională poate cuprinde 1-3 cursuri.
(5) Perioada de desfășurare a unui curs este de 30 ore, care cuprinde 12 ore de teorie și 18 ore de practică, supervizată de formator. 
(6) Cursurile se pot desfășura, în funcție de forma aleasă de furnizorul de programe de formare, în format față în față, online sau hibrid.
(7) Cursanții trebuie să fie prezenţi pe întreaga perioadă de desfășurare a programului de formare profesională.
(8) În cazuri excepţionale, aceştia pot lipsi cu acordul formatorului, dar nu mai mult de 10% din perioada de desfășurare a programului de formare profesională.

Art. 21 – (1) La finalul fiecărui program de formare profesională, furnizorul de formare care organizează cursurile eliberează certificate.
(2) La finalizarea fiecărui program de formare profesională, cursanții care absolvă primesc din partea organizatorului, respectiv a furnizorului de formare, după caz, certificate de absolvire pe care se menţionează în mod obligatoriu: perioada de desfăşurare a programului de formare profesională, locaţia, formatorii, disciplinele cursurilor, numărul de ore aferent acestora și competențele dobândite. 
(3) La terminarea programelor de formare profesională cursanţii susţin un examen.
(4) Examenul constă într-un set de probe teoretice şi practice prin care se constată dobândirea/dezvoltarea competențelor profesionale.
(5) Examinarea urmărește determinarea gradului în care persoana examinată este capabilă să îndeplinească atribuțiile specifice consilierului de etică.
(6) Notarea rezultatelor cursanților se face cu respectarea modalității de evaluare prevăzute în anexa nr. 8 la prezentul standard.

Art. 22 – (1) Pentru a absolvi, cursanții trebuie să îndeplinească cumulativ următoarele condiții:
a) prezența la minimum 90% din activitățile prevăzute în programul de formare; 
b) minimum nota 6 la examenul final.
(2) Cursanții care nu obțin nota 6, dar au îndeplinit condiția de prezență la programul de formare profesională primesc din partea organizatorului, respectiv a furnizorului de formare, după caz, un certificat de participare.

Art. 23 – Anexele nr. 1 – 8 fac parte din prezentul standard. 

















































Anexa nr. 1 la Standardul de formare pentru consilierii de etică

Categorii de competențe generale și competențele generale asociate consilierului de etică

	Categorie de competențe generale
	Competențe generale asociate consilierului de etică
	Indicatori comportamentali asociați competențelor generale

	Eficiență personală 
Se referă la capacitatea unei persoane de a înregistra performanțe în raport cu sine însuși.
	Rezolvarea de probleme şi luarea deciziilor
▪ Subcompetențe: 
✓ Proactivitate; 
✓ Gândire conceptuală.
	· Evaluează situații complexe și propune soluții inovatoare, chiar în lipsa unor precedente clare.
▪ Ghidează colegii în analiza problemelor și facilitează luarea deciziilor rapide și eficiente. 
▪ Identifică oportunități de îmbunătățire și ia măsuri proactive pentru a preveni eventualele probleme. 
▪ Utilizează gândirea conceptuală pentru a înțelege impactul deciziilor pe termen lung asupra autorității sau instituției publice.

	
	Inițiativă
Subcompetențe:
✓ Asumarea răspunderii.
	Ia inițiativa în identificarea și implementarea de noi metode de lucru pentru a îmbunătăți eficiența. 
▪ Își asumă responsabilitatea pentru riscurile asociate deciziilor luate și răspunde de rezultatele acestora. 
▪ Propune inițiative care să adreseze problemele organizației înainte ca acestea să devină critice.

	
	Planificare şi organizare
	Organizează eficient sarcinile zilnice și gestionează prioritățile pentru a respecta termenele limită. 
▪ Asigură coordonarea minimă și lucrează cu îndrumare minimă, aplicând standardele stabilite.
▪ Oferă sprijin colegilor în organizarea activităților lor, împărtășind bune practici.

	Eficiență interpersonală
Se referă la capacitatea unei persoane de a înregistra performanțe în raport cu ceilalți.
	Comunicare 
Subcompetențe: 
✓ Networking (construirea relațiilor); 
✓ Influențare. 
	Construiește și menține relații profesionale solide în interiorul și în afara autorității sau instituției publice. 
▪ Influențează deciziile și perspectivele altora prin argumente solide și comunicare clară.
Facilitează colaborarea inter-instituțională, contribuind la derularea unor fluxuri eficiente de comunicare, potrivit rolului său instituțional.

	
	Lucru în echipă
Subcompetențe: 
✓ Medierea conflictelor.
	Facilitează discuțiile între colegi pentru a media/contribui la rezolvarea conflictelor interne. 
▪ Contribuie activ la coeziunea echipei, asigurându-se că toți membrii își aduc aportul la succesul comun.
▪ Mediază conflictele și identifică soluții echitabile care să mulțumească toate părțile implicate.

	Responsabilitate socială 
Se referă la competențele care au un impact direct asupra normelor sociale, a bunăstării cetățenilor, eticii profesionale și valorilor instituției publice.
	Orientare către cetăţean Subcompetențe: 
✓ Adaptare la contextul politic; 
✓ Responsabilitate civică.
	Dezvoltă strategii care să asigure că serviciile oferite răspund nevoilor cetățenilor pe termen lung. 
▪ Evaluează impactul politicilor publice asupra cetățenilor și propune ajustări pentru a maximiza beneficiile sociale. 
▪ Coordonează inițiative care integrează nevoile cetățenilor cu obiectivele instituției publice.

	
	Integritate 
▪ Subcompetențe: 
✓ Managementul vulnerabilității.
	Ia măsuri pentru a identifica și reduce vulnerabilitățile etice în autoritatea sau instituția publică. 
▪ Promovează o cultură a transparenței și integrității, oferind exemple personale de comportament etic. 
▪ Contribuie la dezvoltarea și implementarea unor politici clare care să prevină comportamentele neetice. 
▪ Consilierul de etică refuză orice favor sau beneficii personale care i-ar putea afecta imparțialitatea. De exemplu, respinge o ofertă de cadouri din partea unei firme care are contracte cu instituția publică și raportează incidentul conform procedurilor. Consilierul de etică demonstrează, prin acțiunile sale, că respectă principiile etice și nu acceptă să fie influențat în deciziile sale profesionale.





Anexa nr. 2 la Standardul de formare pentru consilierii de etică

Categorii de competențe specifice și competențele specifice consilierului de etică

	Categorie de competențe specifice
	Competențe specifice consilierului de etică

	Competențe de analiză și evaluare 
Vizează capacitatea consilierilor de etică de a analiza în detaliu comportamentul funcționarilor publici și de a evalua gradul de conformitate cu normele etice.
	Analiză critică și evaluarea comportamentului: ✓ Consilierul de etică trebuie să aibă o înțelegere profundă a codului de conduită aplicabil în instituțiile publice. 
Acesta trebuie să fie capabil să: 
➢ compare comportamentul funcționarilor publici cu cerințele etice stabilite în reglementările legale; 
➢ identifice abateri de la normă; 
➢ să înțeleagă implicațiile acestor abateri asupra instituției și asupra cetățenilor. 
✓ Consilierul trebuie să: 
➢ discearnă între abaterile minore și cele grave; 
➢ recunoască tendințele repetate de comportament nepotrivit; 
➢ analizeze critic abaterile pentru a înțelege cauzele fundamentale.

	
	Monitorizare și raportare
✓ Consilierul de etică trebuie să dezvolte și să implementeze mecanisme eficiente de monitorizare continuă a aplicării normelor de conduită. 
➢ Aceste mecanisme includ elaborarea unor rapoarte periodice și documente obiective care să descrie cu exactitate situația de etică din instituție. 
✓ Monitorizarea include observarea directă, analiza datelor statistice și feedback-ul primit de la funcționarii publici sau de la cetățeni. 
➢ Aceste date și informații sunt adunate în rapoarte anuale, care trebuie să ofere o imagine detaliată a situației și să includă recomandări pentru îmbunătățirea respectării normelor etice.

	
	Identificarea riscurilor și vulnerabilităților: 
✓ Este esențial ca un consilier de etică să fie capabil să identifice posibilele riscuri asociate comportamentului funcționarilor publici. Aceste riscuri pot apărea din cauza unor lacune legislative, a unor practici neclare sau a lipsei de pregătire a funcționarilor în privința normelor de conduită. 
✓ Consilierul de etică trebuie să elaboreze analize detaliate care să evidențieze vulnerabilitățile instituționale și să ofere soluții preventive, fie prin modificarea procedurilor existente, fie prin propunerea de noi reglementări interne.

	Competențe de consiliere 
Pentru a sprijini funcționarii publici în respectarea normelor de conduită, consilierii de etică trebuie să fie capabili să ofere consiliere specializată și să comunice eficient.
	Consiliere etică:
✓ Consilierul de etică trebuie să aibă competențe excelente de consiliere, bazate pe o înțelegere solidă a dilemelor morale și a normelor de etică aplicabile. Aceasta implică oferirea de sfaturi bine documentate și adaptate la nevoile funcționarilor publici, pentru a-i ajuta să se conformeze standardelor etice. 
✓ Consilierul de etică trebuie să fie disponibil pentru a oferi consiliere atât la cererea funcționarilor publici, cât și din proprie inițiativă, intervenind preventiv atunci când observă comportamente care ar putea evolua în direcții neconforme.

	
	Comunicare clară și empatică: 
✓ În relația cu funcționarii publici, consilierul de etică trebuie să fie capabil să comunice cu claritate și empatie. Această comunicare trebuie să fie diplomată și orientată către soluții, mai ales în situațiile în care se discută abateri de la normele de etică sau când se abordează subiecte delicate. 
✓ De asemenea, consilierul trebuie să poată negocia și media între diferite părți, în vederea găsirii soluțiilor care respectă normele etice, fără a afecta climatul de muncă.

	
	Sesiuni de informare și instruire: 
✓ Consilierii de etică trebuie să fie capabili să organizeze și să conducă sesiuni de instruire și informare pentru funcționarii publici. Aceste sesiuni trebuie să includă explicații detaliate despre codurile de conduită, exemple practice de dileme etice și metode de abordare a acestora. 
✓ Sesiunile de instruire trebuie să fie interactive și orientate spre aplicarea concretă a normelor de etică în situațiile cotidiene, pentru a asigura o înțelegere profundă și o aplicare corectă a acestora.

	Competențe de gândire anticipativă și orientare către propuneri de soluții 
Aceste competențe permit consilierilor să anticipeze și să prevină abaterile de la normele etice, dar și să propună soluții concrete pentru rezolvarea problemelor etice.
	Capacitate de analiză si anticipare în vederea prevenirii încălcării normelor de conduită:
✓ Consilierii de etică trebuie să fie capabili să identifice din timp proceduri, practici sau comportamente care ar putea duce la încălcarea normelor de conduită. Aceasta presupune o analiză riguroasă a contextului organizațional și o bună cunoaștere a riscurilor etice care pot apărea în activitatea de zi cu zi. ✓ Consilierii de etică trebuie să propună soluții practice pentru prevenirea acestor riscuri, cum ar fi îmbunătățirea procedurilor de lucru sau dezvoltarea unor politici interne clare, care să elimine ambiguitățile.

	
	Proiectarea de măsuri corective:
✓ O altă responsabilitate majoră a consilierului de etică este propunerea de măsuri corective pentru remedierea vulnerabilităților identificate. Aceste măsuri pot include instruiri suplimentare, modificări ale regulilor interne sau chiar recomandarea de a consulta Comisia de disciplină pentru abaterile grave, urmând ca aceasta să își îndeplinească atribuțiile specifice. 
✓ Consilierii de etică trebuie să aibă capacitatea de a analiza eficiența acestor măsuri și de a le ajusta, dacă este necesar, în funcție de evoluția situației

	
	Organizare și gestionare a timpului: 
✓ Capacitatea de a gestiona mai multe sarcini și de a respecta termenele limită.

	
	Respectarea confidențialității: 
✓ Capacitatea de a păstra confidențialitatea și de a trata informațiile sensibile cu discreție.

	Competențe de analiză și rezolvare a problemelor 
Consilierii de etică joacă un rol activ în prevenirea încălcării normelor de conduită de către funcționarii publici, implicând capacitatea de a identifica, evalua și rezolva probleme etice.
	Analiza reclamațiilor și sesizărilor: 
✓ Consilierii trebuie să fie capabili să primească, analizeze și să investigheze reclamațiile sau sesizările referitoare la abaterile de la normele de conduită. Aceasta presupune colectarea de informații relevante, verificarea dovezilor și aplicarea unor metode de evaluare riguroase pentru a determina validitatea plângerilor. 
✓ După analiză, consilierii formulează recomandări clare, fie pentru corectarea comportamentului funcționarului, fie pentru inițierea unor măsuri disciplinare, dacă se impune.

	
	Aplicarea de chestionare și interviuri:
✓ Consilierii de etică trebuie să fie competenți în utilizarea unor metode variate de colectare a informațiilor, cum ar fi chestionarele și interviurile. Acestea sunt folosite pentru a obține feedback detaliat atât de la cetățeni, cât și de la funcționarii publici, privind respectarea normelor de etică. 
✓ Aplicarea acestor metode de investigare trebuie să fie realizată într-un mod obiectiv, fără a influența răspunsurile, și să asigure o colectare eficientă de date pentru evaluări ulterioare.

	
	Cunoașterea cadrului normativ: Consilierii de etică trebuie să fie foarte bine familiarizați cu legislația națională și internațională privind etica și integritatea în sectorul public. Aceasta include înțelegerea legilor, regulamentelor și a politicilor instituționale care reglementează comportamentul funcționarilor publici. 
✓ Această cunoaștere permite consilierilor de etică să aplice corect normele în vigoare și să ofere sfaturi adecvate funcționarilor, asigurându-se că aceștia respectă cadrul legal.

	Competențe administrative 
Aceste competențe vizează capacitatea consilierului de a gestiona eficient activitățile administrative legate de rolul său în instituție.
	Organizarea și gestionarea documentației: 
✓ O parte importantă a rolului consilierului de etică este gestionarea eficientă a documentației administrative. Aceasta include organizarea rapoartelor de activitate, documentele referitoare la sesizări și reclamații, precum și coordonarea sesiunilor de informare sau instruire. 
✓ Consilierul trebuie să asigure păstrarea unei documentații clare și bine structurate, care să poată fi folosită pentru audituri interne și pentru evaluarea conformității cu normele de etică

	
	Orientare spre detalii 
✓ Capacitatea de a menține înscrisuri și documente exacte și de a identifica instrumente/mecanisme de remediere cu privire la toate aspectele care compun o problemă/dilemă etică





















Anexa nr. 3 la Standardul de formare pentru consilierii de etică

Metode de formare în funcție de categoria de competențe specifice ce trebuie dobândite/dezvoltate

	Categoria de competențe specifice
	Competențe specifice individuale
	Metode de formare recomandate

	Categoria competențe de analiză și evaluare
	Analiza și evaluarea comportamentelor și respectarea normelor de conduită, ▪ Identificarea riscurilor și vulnerabilităților.
	Studiu de caz: Analizarea unor situații reale sau ipotetice în care s-au aplicat sau încălcat principii etice. Această metodă permite angajaților să înțeleagă nuanțele comportamentului și să evalueze respectarea normelor. 
▪ Workshop-uri de evaluare și analiză critică: Acestea pot implica activități practice, cum ar fi analiza scenariilor și identificarea riscurilor, urmate de dezbateri pentru a înțelege implicațiile etice. 
▪ Formare pe monitorizarea și evaluarea conformității: Instruire specializată pe monitorizarea comportamentelor și procedurilor, inclusiv utilizarea unor instrumente specifice pentru evaluare. 
▪ Simulări de risc și vulnerabilități: Organizarea de simulări prin care se explorează riscuri și vulnerabilități etice, urmate de discuții și evaluări.

	Categoria competențe de consiliere
	Consiliere etică, ▪ Dezvoltarea unui mediu sigur și eficient pentru consiliere, ▪ Comunicare, ▪ Organizarea sesiunilor de informare.
	Instruire de consiliere etică: Cursuri specializate în care angajații învață cum să gestioneze confidențialitatea, neutralitatea și non-discriminarea în consiliere. ▪ Jocuri de rol: Simularea de sesiuni de consiliere etică în care cursanții își exersează abilitățile de comunicare și consiliere în condiții de siguranță și confort.
▪ Workshop-uri despre cultura organizațională și consiliere etică: Acestea ajută consilierii să înțeleagă tradițiile și normele culturale ale organizației, stabilind limite adecvate pentru activitatea lor. 
▪ Instruire de comunicare eficientă: Formare axată pe dezvoltarea abilităților de ascultare activă, claritate și empatie în interacțiunile de consiliere.
▪ Organizarea de sesiuni de informare și instruire: Practică în conceperea și susținerea de sesiuni de instruire pentru angajați pe teme de etică și comportament.

	Categoria competențe de analiză, rezolvare a problemelor și orientare către soluții
	Capacitatea de analiză și anticipare, 
▪ Proiectarea măsurilor corective, 
▪ Analizarea reclamațiilor și sesizărilor, 
▪ Elaborarea de analize de risc.
	Studii de caz și rezolvare de probleme: Analizarea unor probleme etice complexe și dezvoltarea unor măsuri corective sau preventive pentru a gestiona situațiile respective. 
▪ Instruire pe analiza reclamațiilor și sesizărilor: Această instruire implică analiza pas cu pas a reclamațiilor, identificarea cauzelor și propunerea de soluții corective. 
▪ Atelier de lucru de elaborare a chestionarelor și interpretare a datelor: O metodă practică prin care angajații învață cum să proiecteze chestionare relevante și să analizeze rezultatele acestora în contextul eticii. 
▪ Simulări și jocuri de rol pentru analiza riscurilor: Prin crearea de scenarii de risc, angajații învață cum să evalueze și să anticipeze vulnerabilitățile, proiectând măsuri preventive

	Categoria competențe de operaționalizare a conceptelor specifice domeniului eticii și integrității
	Cunoașterea și aplicarea cadrului normativ în organizarea și gestionarea documentației etice.
	Cursuri de formare pe cunoașterea cadrului normativ: Instruiri care acoperă legislația și normele etice relevante pentru domeniul organizațional. 
▪ Atelier de lucru de organizare și gestionare a documentației: Activități practice prin care cursanții învață cum să creeze, să administreze și să gestioneze corect documentele legate de etică și integritate.
Simulări și audituri interne: Organizarea de simulări pentru verificarea modului în care normele sunt aplicate în organizație, urmate de audituri pentru a evalua respectarea procedurilor. 
▪ Instruiri pe sisteme de conformitate: Formare specializată pe implementarea și monitorizarea sistemelor de conformitate cu etica și integritatea.

Tematici specifice

Context general – corupție – anticorupție 
· Introducere în concepte precum corupție, stat de drept, calitatea guvernării, integritate în administrația publică;
· Instrumente și metode, dezvoltate la nivel internațional, de identificare, analiză și reacție la corupție, precum Indicele de percepție a corupției (Transparency International) și abordările bazate pe dovezi în măsurarea și combaterea corupției.

Etică și integritate în sectorul public
· Etică, valori sociale și standarde profesionale;
· Valori / principii etice raportate la exercitarea autorității publice;
· Dilema etică.

Strategia Națională Anticorupție: inventarul măsurilor preventive, precum şi indicatorii de evaluare
· Cod etic / deontologic / de conduită;
· Consilier de etică – generalități;
· Declararea averilor;
· Declararea cadourilor;
· Conflicte de interese;
· Incompatibilități;
· Transparență în procesul decizional;
· Acces la informații de interes public;
· Protecția avertizorului de integritate;
· Interdicții după încheierea angajării în cadrul instituţiilor publice (Pantouflage);
· Evaluarea riscurilor de corupție în cadrul autorităţilor şi instituţiilor publice 
centrale şi locale;
· Evaluarea incidentelor de integritate în cadrul autorităţilor şi instituţiilor publice 
centrale şi locale.
· Aplicarea Codului administrativ referitor la conduita funcționarilor publici / personalului contractual
· Planul de integritate
· Standard 1 SCIM – Etică și integritate

Consilierul de etică – cadru normativ, procedură, comunicare
· Cadrul normativ;
· Procedura privind consilierea etică;
· Mijloace de informare utilizate de către consilierii de etică;
· Principalele dificultăți în îndeplinirea atribuțiilor de consilier de etică.

Consilierul de etică – activitatea de monitorizare a modului de aplicare și respectare a principiilor și normelor de conduită 
· Evaluarea celor mai frecvente situații de încălcare a normelor de conduită;
· Identificarea unor măsuri care ar putea contribui la îmbunătățirea conduitei funcționarilor publici.

Consilierul de etică - activitatea de consiliere etică
· Pe baza solicitării scrise a funcţionarilor publici;
· La inițiativa consilierului de etică.

Consilierul de etică – valori și dileme etice
· Confidențialitatea;
· Non-discriminarea;
· Dileme etice.

Comunicare organizațională – plan de comunicare
· Comunicare internă;
· Comunicare externă.

Comunicare interpersonală
· Medierea conflictelor
· Participarea la gestionarea unor situații de criză;
· Consolidarea profilului psihologic necesar promovării și menținerii unui climat 
etic și de integritate instituțională, care să conducă la consolidarea prestigiului în funcția publică.

Consilierul de etică - elaborarea de analize de management a reputației instituționale
· Evaluarea riscurilor și vulnerabilităților ce ar putea afecta reputația instituțională;
· Identificarea măsurilor de prevenție și combatere a riscurilor reputaționale instituționale.
· Consilierul de etică – activitatea de elaborare și diseminare de analize privind cauzele, riscurile şi vulnerabilitățile la corupție
· Evaluarea riscurilor și vulnerabilităților de corupţie;
· Evaluarea incidentelor de integritate.

Consilierul de etică – propunerea de măsuri pentru înlăturarea cauzelor, diminuarea riscurilor şi a vulnerabilităților
· Raport general de evaluare a riscurilor şi vulnerabilităţilor la corupţie şi a măsurilor de remediere.

Consilierul de etică – activitatea de semnalizare de practici sau proceduri instituționale care ar putea conduce la încălcarea principiilor şi normelor de conduită în activitatea funcționarilor publici

Consilierul de etică – activitatea de organizare de sesiuni de informare a funcționarilor publici cu privire la:
· Normele de etică;
· Modificări ale cadrului normativ în domeniul eticii şi integrităţii;

Modificări ale cadrului normativ care instituie obligaţii pentru autorităţile şi instituțiile publice pentru respectarea drepturilor cetăţenilor în relaţia cu administrația publică sau cu autoritatea sau instituția publică respectivă
· Organizarea unei sesiuni de informare a funcționarilor publici.

Consilierul de etică
· Activitatea de analiză a sesizărilor şi reclamaţiilor formulate de cetățeni şi de ceilalți beneficiari ai activităţii autorităţii sau instituţiei publice cu privire la comportamentul personalului care asigură relaţia directă cu cetăţenii;
· Activitatea de formulare de recomandări cu caracter general, fără a interveni în activitatea comisiilor de disciplină.

Consilierul de etică – activitatea de adresare în mod direct de întrebări sau de aplicare de chestionare cetățenilor şi beneficiarilor direcţi ai activităţii autorităţii sau instituţiei publice cu privire la comportamentul personalului care asigură relaţia cu publicul, precum şi cu privire la opinia acestora despre calitatea serviciilor oferite de autoritatea sau instituţia publică respectivă

Modalitatea de raportare către Agenția Națională a Funcționarilor Publici
· Modul de raportare sub aspectul accesului la formatele online de raportare, 
· modul de completare, instrucțiunile Agenției Naționale a Funcționarilor Publici;
· Dificultăți în procesul de raportare;
· Aspecte de îmbunătățit în procesul de raportare;
· Colaborarea cu responsabilul cu portalul de management.

Dezvoltare durabilă

Egalitate de șanse și tratament
· Etica tehnologiilor / inteligenței artificiale și protecția datelor cu caracter personal.

Opțiuni de reglementare
· Îmbunătățirea cadrului normativ;
· Analiza oportunității instituirii unei funcții publice distincte de consilier de etică; 
· Aspecte privind remunerarea activității de consilier de etică.

Planul de formare 

	Ziua / Sesiunea
	Obiective specifice
	Conținut tematic
	Metode / forme de activitate
	Mijloace de instruire Materiale de învățare
	Criterii de performanță

	Ziua 1/
S1.
	OS1., OS4.
	Introducere curs ▪ Prezentarea formatorului și a cursanților; 
▪ Descrierea așteptărilor şi motivația cursanților și discuții facilitate; 
▪ Semnare liste de prezențe, formulare, norme de protecția și securitatea în muncă; 
▪ Stabilire norme; 
▪ Prezentare curs; 
▪ Prezentarea obiectivelor de învățare și a competențelor cheie care vor fi dobândite; 
▪ Prezentare agendă; 
▪ Testarea inițială a cursanților
	Expunere; Prezentare; Dezbateri; Discuții facilitate; Test inițial.
	Prezentare Power Point, calculator, videoproiector, coli de scris, flipchart, formulare.
	Capacitatea de colaborare în cadrul grupului; ▪ Capacitatea de valorificare a cunoștințelor teoretice și de transfer al acestora în situații contextuale.

	Ziua 1/
S2.
	OS1., OS2., OS3.
	Context general – provocări 
▪ Corupția, birocrația și competențele funcționarilor din administrația publică;
Indicele de percepție a corupției; 
▪ Abordările bazate pe dovezi în măsurarea și combaterea corupției.
	Expunere; Dezbatere; Discuții facilitate; Studiu de caz
	Prezentare Power Point, calculator, videoproiector, coli de scris, flipchart.
	Capacitatea de transfer de cunoștințe teoretice şi practice;
Capacitatea de argumentare.

	Ziua 1/
S3.
	OS1., OS2., OS3.
	Etică și integritate în sectorul public;
▪ Etică, valori sociale și standarde profesionale; 
▪ Valori / principii etice raportate la exercitarea autorității publice; 
▪ Dilema etică.
	Expunere; Grupuri de lucru; Discuții facilitate; Studii de caz.
	Prezentare Power Point, calculator, videoproiector, coli de scris, flipchart.
	Capacitatea de colaborare în cadrul grupului; ▪ Capacitatea de corelare cu experienţa practică anterioară; Capacitatea de sinteză şi de luare a unor decizii.

	Ziua 1/
S4.
	OS1., OS2., OS3.
	Strategia Națională Anticorupție: inventarul măsurilor preventive, precum şi indicatorii de evaluare 
▪ Cod etic / deontologic / de conduită; 
▪ Consilier de etică – generalități; 
▪ Declararea averilor; 
▪ Declararea cadourilor; 
▪ Conflicte de interese; 
▪ Incompatibilităţi; 
▪ Transparență în procesul decizional;
Acces la informaţii de interes public; 
▪ Protecţia avertizorului de integritate; 
▪ Interdicţii după încheierea angajării în cadrul instituţiilor publice (Pantouflage); 
▪ Evaluarea riscurilor de corupţie în cadrul autorităţilor şi instituţiilor publice centrale şi locale; 
▪ Evaluarea incidentelor de integritate în cadrul autorităţilor şi instituţiilor publice centrale şi locale.
	Expunere; Discuții facilitate; Studii de caz.
	Prezentare Power Point, calculator, coli de scris, flipchart.
	Capacitatea de sinteză; 
▪ Capacitatea de corelare cu experienţa practică anterioară.

	Ziua 1/
S5.
	OS1., OS2., OS3.
	Prevederile codului administrativ referitor la conduita funcționarilor publici / personalului contractual.
	Expunere; Grupuri de lucru; 
Discuții facilitate; Studii de caz.
	Prezentare Power Point, calculator, coli de scris, flipchart.
	Capacitatea de colaborare în cadrul grupului; ▪ Capacitatea de corelare cu experienţa practică anterioară.

	Ziua 1/
S6.
	OS1., OS2., OS3.
	Planul de integritate
	Expunere; Grupuri de lucru; 
Discuții facilitate; Studii de caz.
	Prezentare Power Point, calculator, coli de scris, flipchart
	Capacitatea de colaborare în cadrul grupului;
Capacitatea de corelare cu experienţa practică anterioară

	Ziua 2/
S7.
	OS1., OS2., OS3.
	Standard 1 SCIM – Etică și integritate
	Expunere; Grupuri de lucru; 
Discuții facilitate; Studii de caz.
	Prezentare Power Point, calculator, coli de scris, flipchart
	Capacitatea de colaborare în cadrul grupului; ▪ Capacitatea de corelare cu experienţa practică anterioară

	Ziua 2/
S8.
	OS1., OS3., OS4.
	Consilierul de etică – cadru normativ, procedură, comunicare 
▪ Cadrul normativ; 
▪ Procedura privind consilierea etică; 
▪ Mijloace de informare utilizate de către consilierii de etică; 
▪ Principalele dificultăți în îndeplinirea atribuțiilor de consilier de etică.
	Expunere; Grupuri de lucru; 
Discuții facilitate; Brainstorming.
	Prezentare Power Point, calculator, coli de scris, flipchart
	Capacitatea de argumentare; 
▪ Capacitatea de transfer de cunoștințe teoretice şi practice; 
▪ Capacitatea de colaborare în cadrul grupului

	Ziua 2/
S9.
	OS1., OS2., OS3.
	Consilierul de etică – activitatea de monitorizare a modului de aplicare şi respectare a principiilor şi normelor de conduită
Evaluarea celor mai frecvente situații de încălcare a normelor de conduită; 
▪ Identificarea unor măsuri care ar putea contribui la îmbunătățirea conduitei funcționarilor publici.
	Expunere; Grupuri de lucru; 
Discuții facilitate; Studii de caz; Brainstorming.
	Prezentare Power Point, calculator, coli de scris, flipchart.
	Capacitatea de argumentare; 
▪ Capacitatea de colaborare în cadrul grupului;

	Ziua 2/
S10.
	OS1., OS3., OS4.
	Consilierul de etică - activitatea de consiliere etică 
▪ Pe baza solicitării scrise a funcţionarilor publici; 
▪ La inițiativa consilierului de etică.
	Expunere; Grupuri de lucru; 
Discuții facilitate; Studii de caz; Joc de rol.
	Prezentare Power Point, calculator, coli de scris, flipchart
	Capacitatea de argumentare; 
▪ Capacitatea de colaborare în cadrul grupului; ▪ Capacitatea de valorificare a cunoştinţelor teoretice și de transfer al acestora în situații contextuale.

	Ziua 3/
S11.
	OS1., OS3.
	Consilierul de etică – valori și dileme etice 
▪ Confidențialitatea; 
▪ Non-discriminarea; 
▪ Dileme etice. 
▪ Soluționarea dilemelor etice
	Expunere; Grupuri de lucru; 
Discuții facilitate; Brainstorming; Joc de rol.
	Prezentare Power Point, calculator, coli de scris, flipchart
	Capacitatea de transfer teoretic şi practic; 
▪ Capacitatea de corelare cu experienţa practică anterioară; 
▪ Capacitatea de sinteză şi de luare a unor decizii.

	Ziua 3/
S12.
	OS1.
	Comunicare organizațională – plan de comunicare 
▪ Comunicare internă; 
▪ Comunicare externă; 
▪ Comunicare interpersonală; 
▪ Medierea conflictelor 
▪ Participarea la gestionarea unor situații de criză; 
▪ Consolidarea profilului psihologic necesar promovării și menținerii unui climat etic și de integritate instituțională, care să conducă la consolidarea prestigiului în funcția publică.
	Expunere; Grupuri de lucru; 
Discuții facilitate; 
Joc de rol.
	Prezentare Power Point, calculator, coli de scris, flipchart.
	Capacitatea de colaborare în cadrul grupului; ▪ Capacitatea de comunicare şi argumentare; 
▪ Capacitatea de sinteză; 
▪ Capacitatea de corelare cu experienţa practică anterioară.

	Ziua 3/
S13.
	OS1., OS3., OS4.
	Consilierul de etică – activitatea de elaborare și diseminare de analize privind cauzele, riscurile şi vulnerabilităţile la corupție ▪ Evaluarea riscurilor și vulnerabilităților de corupţie; 
▪ Aspecte privind evaluarea incidentelor de integritate. Consilierul de etică – activitatea de elaborare și diseminare de analize referitoare la riscurile și  vulnerabilitățile privind reputația instituțională
	Expunere; Grupuri de lucru;
Discuții facilitate; Studii de caz.
	Prezentare Power Point, calculator, coli de scris, flipchart.
	Capacitatea de argumentare; 
▪ Capacitatea de colaborare în cadrul grupului; ▪ Capacitatea de valorificare a cunoştinţelor teoretice și de transfer al acestora în situații contextuale.

	Ziua 3/
S14.
	OS1., OS2., OS3., OS4.
	Consilierul de etică – propunerea de măsuri pentru înlăturarea cauzelor, diminuarea riscurilor şi a vulnerabilităţilor privind corupția și afectarea reputației instituționale 
▪ Raport general de evaluare a riscurilor şi vulnerabilităţilor la corupţie la reputația instituțională şi a măsurilor de remediere.
	Expunere; Grupuri de lucru; 
Discuții facilitate; Studii de caz.
	Prezentare Power Point, calculator, coli de scris, flipchart.
	Capacitatea de colaborare în cadrul grupului; ▪ Capacitatea de valorificare a cunoştinţelor teoretice și de transfer al acestora în situații contextuale

	Ziua 4/
S15.
	OS1., OS3., OS4.
	Consilierul de etică – activitatea de semnalizare de practici sau proceduri instituţionale care ar putea conduce la încălcarea principiilor şi normelor de conduită în activitatea funcţionarilor publici.
	Expunere; Grupuri de lucru; 
Discuții facilitate; Studii de caz.
	Prezentare Power Point, calculator, coli de scris, flipchart.
	Capacitatea de sinteză; 
▪ Capacitatea de corelare cu experienţa practică anterioară.

	Ziua 4/
S16.
	OS1., OS3.
	Consilierul de etică – activitatea de organizare de sesiuni de informare a funcţionarilor publici cu privire la
▪ Normele de etică; 
▪ Modificări ale cadrului normativ în domeniul eticii și integrității;
Modificări ale cadrului normativ care instituie obligaţii pentru autorităţile şi instituţiile publice pentru respectarea drepturilor cetăţenilor în relaţia cu administraţia publică sau cu autoritatea sau instituţia publică respectivă.
	Expunere; Grupuri de lucru; 
Discuții facilitate;
 Studii de caz
	Prezentare Power Point, calculator, coli de scris, flipchart.
	Capacitatea de sinteză; 
▪ Capacitatea de corelare cu experienţa practică anterioară.

	Ziua 4/
S17.
	OS1., OS3.
	Organizarea unei sesiuni de informare a funcţionarilor publici.
	Grupuri de lucru; 
Discuții facilitate; 
Joc de rol.
	Prezentare Power Point, calculator, coli de scris, flipchart.
	Capacitatea de colaborare în cadrul grupului; ▪ Capacitatea de valorificare a cunoştinţelor teoretice și de transfer al acestora în situații contextuale.

	Ziua 4/
S18.
	OS1., OS2., OS4.
	Consilierul de etică 
▪ Activitatea de analiză a sesizărilor şi reclamaţiilor formulate de cetăţeni şi de ceilalţi beneficiari ai activităţii autorităţii sau instituţiei publice cu privire la comportamentul personalului care asigură relaţia directă cu cetăţenii; ▪ Activitatea de formulare de recomandări cu caracter general, fără a interveni în activitatea comisiilor de disciplină.
	Expunere; Grupuri de lucru; 
Discuții facilitate;
Studii de caz.
	Prezentare Power Point, calculator, coli de scris, flipchart.
	Capacitatea de colaborare în cadrul grupului; ▪ Capacitatea de corelare cu experienţa practică anterioară; 
▪ Capacitatea de sinteză şi de luare a unor decizii.

	Ziua 5/
S19.
	OS1., OS3., OS4.
	Consilierul de etică – activitatea de adresare în mod direct de întrebări sau de aplicare de chestionare cetăţenilor şi beneficiarilor direcţi ai activităţii autorităţii sau instituţiei publice cu privire la comportamentul personalului care asigură relaţia cu publicul, precum şi cu privire la opinia acestora despre calitatea serviciilor oferite de autoritatea sau instituţia publică respectivă.
	Expunere; Grupuri de lucru; 
Discuții facilitate; Studii de caz.
	Prezentare Power Point, calculator, coli de scris, flipchart.
	Capacitatea de colaborare în cadrul grupului; ▪ Capacitatea de corelare cu experienţa practică anterioară; 
▪ Capacitatea de sinteză şi de luare a unor decizii.

	Ziua 5/
S20.
	OS1., OS4.
	Modalitatea de raportare către ANFP 
▪ Modul de raportare sub aspectul accesului la formatele online de raportare, modul de completare, instrucțiunile ANFP; 
▪ Dificultăți în procesul de raportare; 
▪ Aspecte de îmbunătățit în procesul de raportare; 
▪ Colaborarea cu responsabilul cu portalul de management.
	Expunere; Grupuri de lucru; Discuții facilitate; Studii de caz.
	Prezentare Power Point, calculator, coli de scris, flipchart.
	Capacitatea de colaborare în cadrul grupului; ▪ Capacitatea de corelare cu experienţa practică anterioară; Capacitatea de sinteză şi de luare a unor decizii.

	Ziua 5/
S21.
	OS1., OS2.
	Familiarizarea cursanților cu conceptul de dezvoltare durabilă și modalitatea concretă de aplicare al acestuia din perspectivă etică.
	Expunere; Lucru în echipă; Discuții facilitate; Brainstorming.
	Prezentare Power Point, calculator, coli de scris, flipchart.
	Capacitatea de valorificare a cunoştinţelor teoretice și de transfer al acestora în situații contextuale; 
▪ Capacitatea de colaborare în cadrul grupului.

	Ziua 5/
S22.
	OS1., OS2.
	Familiarizarea cursanților cu conceptul de egalitate de șanse și tratament și modalitatea concretă de aplicare al acestuia din perspectivă etică.
	Expunere; Lucru în echipă; Discuții facilitate; Brainstorming.
	Prezentare Power Point, calculator, coli de scris, flipchart.
	Capacitatea de valorificare a cunoştinţelor teoretice și de transfer al acestora în situații contextuale; 
▪ Capacitatea de colaborare în cadrul grupului

	Ziua 5/
S23.
	OS1., OS2.
	Etica tehnologiilor / inteligenței artificiale și protecția datelor cu caracter personal.
	Expunere; Lucru în echipă; Discuții facilitate; Brainstorming.
	Prezentare Power Point, calculator, coli de scris, flipchart.
	Capacitatea de valorificare a cunoştinţelor teoretice și de transfer al acestora în situații contextuale; 
▪ Capacitatea de colaborare în cadrul grupului.

	Ziua 5/
S24.
	OS1., OS2., 
OS3.
	Opțiuni de reglementare 
▪ Îmbunătățirea cadrului normativ.
	Expunere; Grupuri de lucru; 
Discuții facilitate; Studii de caz.
	Prezentare Power Point, calculator, coli de scris, flipchart.
	Capacitatea de colaborare în cadrul grupului; ▪ Capacitatea de corelare cu experienţa practică anterioară; Capacitatea de sinteză şi de luare a unor decizii.

	Ziua 5/
S25.
	OS1., 
OS4.
	Încheiere curs: 
▪ Concluzii; 
▪ Testarea finală a cursanților; 
▪ Evaluare curs; 
▪ Înmânare certificate de absolvire / participare.
	Discuții facilitate; Test; Chestionar.
	Handout-uri
	Capacitatea de valorificare a cunoștințelor teoretice și de transfer al acestora în situații contextuale.



































Anexa nr. 6 la Standardul de formare pentru consilierii de etică



Exemple de echipamente, materiale și instrumente

A. Exemple de echipamente / dotări necesare:
▪ Videoproiector;
▪ Flipchart / tablă interactivă;
▪ Acces internet;
▪ Aplicații IT;
▪ Platforme online etc.

B. Exemple de materiale / instrumente de formare necesare:
▪ Suport de curs;
▪ Prezentări;
▪ Prezentări realizate în Power Point;
▪ Studii de caz;
▪ Jocuri de rol;
▪ Chestionare;
▪ Foi de lucru;
▪ Ghiduri (brainstorming, simulări, demonstrații, grupuri de lucru, etc.);
▪ Software de editare video;
▪ Instrumente de design grafic;
▪ Instrumente de management de proiect;
▪ Liste de verificare etc.

C. În situația desfășurării programului deformare online, se pot utiliza tutoriale de formare online, simulări, infografice, demonstrații video, studii de caz, autoevaluări etc.























Anexa nr. 7 la Standardul de formare pentru consilierii de etică


Cerințe privind resursele umane cu atribuții în pregătirea consilierilor de etică, respectiv formatorii

A. Formatorii în cadrul programului de formare a consilierilor de etică au de îndeplinit următoarele atribuții principale:
  1) Administrarea cursului 
a) Pregătirea resurselor și dotărilor pentru cursurile de formare conform listei de verificare și în conformitate cu standardul de formare al consilierilor de etică; 
b) Furnizarea către contractant a listei efective a cursanților, a formularelor suport (GDPR, facturi etc.) și a evaluării de la sfârșitul cursului în maximum 5 zile lucrătoare după finalizarea ultimei sesiuni a cursului.

2) Livrarea cursului de formare
a) Facilitarea și furnizarea de formare pentru consilierii de etică în conformitate cu standardul de formare aplicabil acestora;
b) Utilizarea de către formator a materialelor alocate, a conținutului de instruire în conformitate cu standardul de formare;
c) Evaluarea formării conform standardului de formare;
d) Furnizarea raportului de activitate - după susținerea cursului, formatorul întocmește un Raport de activitate privind programul de formare, cu următoarele secțiuni: 
d.1.) Date despre curs (denumire, grup țintă, perioadă, locație, formatori);
d.2.) Context;
d.3.) Logistică;
d.4.) Cursanți;
d.5.) Program.

3) Evaluarea din partea cursanților;
a) Concluzii/recomandări. 

B. Pentru formatori, sunt necesare următoarele calificări: 
a) Studii: Studii universitare de licență absolvite cu diplomă de licență sau echivalentă în domeniul administrației publice, filozofie, psihologie, comunicare, științe juridice. Mai mult, coroborat cu îndeplinirea condițiilor de experiență profesională, domeniile de studii pot fi completate și cu alte domenii de studii universitare din domeniul fundamental științe sociale precum și cu cele din domeniul fundamental științe umaniste şi arte. 
b) Cel puțin 10 ani de experiență profesională relevantă (management etic, management organizațional). 
c) Experiență de formator de cel puțin 7 ani. 
d) Experiență de cel puțin 5 ani în desfășurarea de sesiuni de formare în domeniul eticii și integrității. 
e) Valori de bază: Profesionalism; Integritate; Dezvoltare durabilă; Egalitate de șanse și tratament; Interculturalitate. 
f) Competențe de bază (cunoștințe, abilități): legislație, proceduri, etc. specifice domeniului etică și integritate, precum și adăugarea unei abilități referitoare la activitatea de formare la adulți.
g) Cunoașterea profundă a legislației relevante 
h) Cunoașterea domeniului eticii și integrității, a codurilor de conduită specifice 
i) Abilități de cercetare documentară, identificare a surselor de informații relevante; 
j) Abilități de comunicare eficientă; 
k) Abilități de gândire critică și rezolvarea problemelor; 
l) Colaborare incluzivă; 
m) Abilități organizatorice; 
n) Abilități de adaptabilitate; 
o) Competență tehnologică (IT); 
p) Atitudine orientată către cunoaștere; 
q) Etică profesională și responsabilitatea socială.

C. Pentru formatori, sunt necesare următoarele competențe specifice/ funcționale (cunoștințe, abilități):
a) Cunoaștere foarte bună a tehnicilor și metodelor de instruire, capacitatea de a dezvolta materiale de instruire și de a desfășura cursuri de formare și perfecționare profesională;
b) Cunoștințe teoretice și practice aprofundate în domeniul eticii și integrității;
c) Abilități de a aplica noi abordări și inovații strategice;
d) Abilități analitice și tehnice în gestionarea proiectelor/ programelor de management etic.


































Anexa nr. 8 la Standardul de formare pentru consilierii de etică


Modalități de evaluare a cursanților

	Tipul evaluării
	Evaluarea inițială
	Evaluare pe parcurs
	Evaluare finală

	Frecvența
	Evaluarea inițială se va face în prima zi de curs, la începutul cursului.
	Evaluarea pe parcurs se va face prin observarea participării și contribuției la dezbateri / grupuri de lucru / simulări.
	Evaluarea finală se va face la finalul cursului, în ultima zi.

	Metode / instrumente
	Instrumentul de evaluare: 
▪ Documente de înscriere; 
▪ Așteptările cursantului; 
▪ Test inițial scris.
	Instrumentul de evaluare: 
▪ Fișă de lucru; 
▪ Sondaj interactiv online în timp real.
	Instrumentul de evaluare: 
▪ Test evaluare final.

	Scala de apreciere
	Notarea cursanților se va realiza pe o scală de la 1 la 10.
	Notarea cursanților se va realiza pe o scală de la 1 la 10.
	Notarea cursanților se va realiza pe o scală de la 1 la 10.

